Jörmungander

Jörmungander aus Jötunheim és un mercenari de la Cadena, més en concret de la Companyia 44. No té cap rang important dins d'aquesta, però ha participat en batalles i missions importants, influint molt en la Batalla contra el monstre que amenaçava amb destruir la dimensió coneguda i assassinar a Yacoby I, la Seva Divinitat.

### Aparença

En Jörmungander és un nan de complexió musculosa i, tot i la seva raça, té una estatura comparable amb la dels humans (1,7m). Té una pell blanca, però mitjanament bronzejada ja que manté una constant exposició a la llum (a causa de les constants missions que realitza). Té ambdós braços pràcticament igual de musculats i forts, tot i que es pot veure que el seu braç esquerrà està lleugerament més tonificat (ja que és esquerrà).

Té unes faccions facials que serien agradables a la vista sinó fos perquè és molt seriós. És calb, però la seva barba vermella i frondosa -igual que les seves celles- dóna a veure que podria ser ell mateix qui va decidir afaitar-se-la. Té heterocromia (un ull de cada color), l'ull esquerre de color verd i el dret de color blau. Té el nas ample i curt. Té arrugues pel front i parts de la cara, i bosses a sota dels ulls (signe de que no dorm correctament). Només té una cicatriu a la cara, que li recorre des de dalt de l'ull esquerre fins la galta, sense passar per l'ull.

Va vestit amb poca roba, la suficient per tapar-li poca part del tronc i des de la cintura fins dalt dels genolls. Sempre porta una bossa penjada als pantalons, on porta materials per les missions i dues gerres de cervesa (per si la ocasió ho demana). Porta sempre a l'esquena la seva destral, i no se separa mai d'ella.

### Història

#### Abans de la 44

En Jörmungander va nèixer en un poblet petit de nans no molt lluny de Sertral, on va ser criat, junt amb el seu cosí Loki, per a ser un guerrer protector pel poble. Els seus pares eren propers a la família líder del poble (el seu cosí és el directe descendent de la màxima autoritat), però mai va viure amb luxes. Veient com la monotonia del poble el cansava i avorria, un dia va decidir marxar cap a Sertral en busca d'aventures i una vida nova. Tot i així, va mantenir el seu nom i cognom (Jörmungander aus Jötunheim). Mesos després de marxar, el seu cosí Loki va decidir marxar amb la finalitat de retrobar-se amb en Jör i viure una vida d'aventures amb ell.

Quan va arribar a Sertral, en Jörmungander no tenia res per viure, només la seva destral i les gerres de cervesa que sempre portava amb ell. Per tant, va anar en busca d'algun treball capaç de donar-li diners i recursos per començar la seva nova vida. El primer encàrrec a acceptar es tractava d'acompanyar a un petit mercader i el seu carruatge des d'un punt de la ciutat a una casa a les afores d'aquesta. Tot semblava anar bé, fins que uns lladres van emboscar el carruatge, sense saber que en Jör estava dins. Ell sol va ser capaç de desfer-se de 6 lladres per sí sol sense molts problemes. Però, de forma inesperada, un dels lladres va cridar en direcció al bosc, i d'allà va aparèixer una espècie de licantrop amb roba semblant a la dels lladres. Després d'una batalla en complet desavantatge, el licàntrop va aconseguir assestar una urpada a la part esquerra de la cara d'en Jör, proferint-li una gran ferida. En Jör, amb les poques forces que li quedaven, va poder veure com una dona va arribar on ell estava i d'una forma fàcil va derrotar al licantrop. Quan es va despertar, la dona es va presentar com una instructora de la Cadena. Ell, agraït per haver-li salvat la vida, va decidir des d'aquell moment servir a la Cadena sense dubtar mai del que els seus superiors deien, ja que creia que si gent tant forta i amable era la que controlava aquesta organització, ell sempre estaria servint al bé.

La batalla amb el licantrop li va deixar una gran cicatriu a la cara i, tot i ser un mercenari amb moltes batalles i ferides de guerra, aquesta és la única que té un tot el cos. Per a ell és un recordatori del que li deu a la Cadena i a la instructora que el va salvar.

#### Missions amb la 44

##### Primeres missions

Després d'unir-se a la Cadena, en Jör va ser destinat a la Companyia 44. Allà va aconseguir complir dues missions de baixa importància on va demostrar ser un excel·lent lluitador i un valent aventurer que farà el que calgui per complir la missió.

##### La primera missió important

A un petit grup de mercenaris, inclós en Jör, va ser destinat a un monestir en busca d'un ull d'una poderosa criatura. Allà, en Jör va tornar a demostrar la seva habilitat pel combat, derrotant a 5 dels 10 monjos armats que custodiaven l'ull. En el moment de marxar, van aconseguir escapar d'una segura trobada amb un Inquisidor.

Si bé la missió semblava aconseguida, quan el grup anava cap a la sala on s'anava a executar a dos Instructors, Ronda Farma va demanar que el grup li entregués l'ull. Després d'haver admès que no utilitzaria l'ull per salvar els instructors, el grup es va dividir en 2 bàndols: aquells que volien entregar a Ronda l'ull i aquells que volien anar a salvar als instructors. En Jör, considerant que salvar a dos instructors era actuar més fidelment a la Cadena que fer cas a una instructora, va decidir atacar a Ronda (sabent que la instructora el superava en força i tècniques de combat), assestant-li un cop amb la seva destral a la mà. Ronda, d'un nivell molt més alt que ell, li va donar un cop no letal, fent-lo volar uns metres més enllà d'on estava el grup, i obrint-li de nou la seva cicatriu.